തോളില് കൈയിട്ട് ചിരിച്ചു കളിച്ച് തമാശ പറയുന്ന പ്രധാനമന്ത്രിയും പ്രസിഡന്റും ഇന്ത്യാഅമേരിക്കാ ബന്ധത്തിന്റെ ഊഷ്മളതയ്ക്ക് തെളിവായി ആ ചിത്രം ജി20 ഉച്ചകോടിയില് താരമായത് മോദി തന്നെ പാലിക്കേണ്ട അകലം മറന്ന് ബൈഡന് ചര്ച്ചയാക്കുന്നത് അസാധാരണ നയതന്ത്ര ബന്ധം റോം: അടുത്ത സുഹൃത്തുക്കള് മാത്രമേ തോളില് കൈയിട്ട് ആശയ വിനിമയം നടത്താറുള്ളൂ. ലോക നേതാക്കള് തമ്മില് ഇങ്ങനെ തോളില് കൈയിട്ട് നടക്കുക അസാധ്യമാണ്. കഴിഞ്ഞ ദിവസം ഇന്ത്യന് പ്രധാനമന്ത്രി നരേന്ദ്ര മോദിയും അമേരിക്കന് പ്രസിഡന്റ് ജോ ബൈഡനും ഇങ്ങനെ നടക്കുന്ന ചിത്രം പുറത്തു വന്നു. ഇന്ത്യാഅമേരിക്കാ ബന്ധത്തിന് തെളിവായി ഈ ചിത്രം വിലയിരുത്തപ്പെടുന്നു. ജി20 ഉച്ചകോടിക്കായി റോമില് തുടരുന്ന പ്രധാനമന്ത്രി നരേന്ദ്ര മോദി ജോ ബൈഡന് ഉള്പ്പെടെയുള്ള ലോക നേതാക്കളുമായി ആശയ വിനിമയം നടത്തി. ഉച്ചകോടിക്ക് ഔദ്യോഗിക തുടക്കമാകുന്നതിനു മുന്പുതന്നെ ലോക രാഷ്ട്രങ്ങളിലെ നേതാക്കളുമായി കുശലാന്വേഷണം നടത്തിയ കാര്യം പ്രധാനമന്ത്രിയുടെ ഓഫിസാണു സ്ഥിരീകരിച്ചത്. ജോ ബൈഡന്, ഫ്രഞ്ച് പ്രസിഡന്റ് ഇമ്മാനുവല് മക്രോ, യുകെ പ്രധാനമന്ത്രി ബോറിസ് ജോണ്സന്, കനേഡിയന് പ്രധാനമന്ത്രി ജസ്റ്റിന് ട്രൂഡോ എന്നിവരുമായി മോദി ആശയവിനിമയം നടത്തുന്ന ചിത്രങ്ങളും പ്രധാനമന്ത്രിയുടെ ഓഫിസ് ട്വീറ്റ് ചെയ്തു. ജി20 ഉച്ചകോടിക്കു മുന്നോടിയായി നേരത്തെ മോദി അടക്കമുള്ള ലോക രാഷ്ട്ര നേതാക്കള് കുടുംബ ചിത്രത്തിനും പോസ് ചെയ്തിരുന്നു. ഈ ചിത്രത്തില് ഒന്നിലാണ് തോളില് കൈയിട്ട് അടുത്ത സുഹൃത്തുക്കളെ പോലെ ആശയ വിനിമയം നടത്തുന്ന മോദിയും ബൈഡനുമുള്ളത്. ലോക പൊലീസ് ചമയുന്ന അമേരിക്കന് നേതാക്കള് സാധാരണ എല്ലാവരുമായി അകലം പാലിക്കാറാണ് പതിവ്. ഈ രീതി വിട്ടാണ് മോദിയുമായുള്ള ബൈഡന്റെ സന്തോഷം പ്രകടിപ്പിക്കല്. ഇത് തീര്ത്തും അസാധാരണമാണെന്ന് ഏവരും വിലയിരുത്തുന്നു. മോദിക്ക് ലോക നേതാക്കളിലുള്ള സ്വാധീനത്തിന് തെളിവാണ് ഈ ചിത്രം. ബൈഡന്റെ ഇന്ത്യയിലെ കുടുംബ ബന്ധത്തിനു തെളിവാകുന്ന രേഖകളുമായിട്ടായിരുന്നു പ്രധാനമന്ത്രി നരേന്ദ്ര മോദി ചര്ച്ച. മോദിബൈഡന് കൂടിക്കാഴ്ചയുടെ തുടക്കത്തിലാണ് കുടുംബബന്ധം പരാമര്ശിക്കപ്പെട്ടത്. രേഖകള് മോദി ബൈഡനു കൈമാറി. താന് ആദ്യമായി യുഎസ് സെനറ്റിലേക്ക് തിരഞ്ഞെടുക്കപ്പെട്ടതിനു പിന്നാലെ, തന്റെ പേരിന്റെ അവസാന ഭാഗവും ബൈഡന് ആണെന്നു പറഞ്ഞ് മുംബൈയിലെ ഒരു വ്യക്തിയുടെ കത്ത് ലഭിച്ചതായി ജോ ബൈഡന് ഓര്ത്തെടുത്തു. ഇക്കാര്യത്തില് തനിക്കൊരിക്കലും തുടര് കാര്യങ്ങളിലേക്കു കടക്കാന് കഴിഞ്ഞില്ലെന്നും അദ്ദേഹം പറഞ്ഞു. വൈസ് പ്രസിഡന്റായിരിക്കെ ഇന്ത്യ സന്ദര്ശിച്ചപ്പോള്, തനിക്ക് ഇന്ത്യയില് ബന്ധുക്കളാരെങ്കിലുമുണ്ടോ മാധ്യമപ്രവര്ത്തകര് ചോദിച്ചതും ബൈഡന് ഓര്ത്തു. മുന്പ് ലഭിച്ച കത്തിന്റെ കഥ അന്ന് പറഞ്ഞു. തനിക്ക് കുറച്ച് ബന്ധുക്കള് ഇന്ത്യയിലുണ്ടെന്ന് ഇന്ത്യന് പത്രങ്ങള് പിറ്റേദിവസം അറിയിച്ചതായി ബൈഡന് പറഞ്ഞു. അത് ഞങ്ങളൊരിക്കലും സമ്മതിച്ചില്ലെങ്കിലും ... ഇന്ത്യയിലെ ഈസ്റ്റ് ഇന്ത്യ ടീ കമ്ബനിയില് ക്യാപ്റ്റനായിരുന്ന ഒരു ക്യാപ്റ്റന് ജോര്ജ്ജ് ബൈഡന് ഉണ്ടായിരുന്നുവെന്ന് ഞാന് കണ്ടെത്തി,ബൈഡന് പറഞ്ഞു. ബ്രിട്ടീഷ് ഈസ്റ്റ് ഇന്ത്യ കമ്ബനിയെയാണ് അദ്ദേഹം പരാമര്ശിച്ചതെന്നു തോന്നുന്നു. തന്റെ ഐറിഷ് പൂര്വികരെക്കുറിച്ച് പതിവായി സംസാരിക്കുന്ന ബൈഡന്, ബ്രിട്ടീഷ് ബന്ധം ഒരു ഐറിഷ്കാരന് അംഗീകരിക്കാന് ബുദ്ധിമുട്ടാണ്, എന്ന് പരിഹസിച്ചു. ഈ കാര്യം മുമ്ബ് ഇന്ത്യന് സദസില് പറഞ്ഞിട്ടുള്ള അദ്ദേഹം, ഇവിടെ സ്ഥിരതാമസമാക്കിയ ക്യാപ്റ്റന് ബൈഡന് ഇന്ത്യക്കാരിയെ വിവാഹം ചെയ്തതായും പറഞ്ഞിരുന്നു. എന്നാല് കൂടുതല് വിവരങ്ങള് അദ്ദേഹത്തിനു വെളിപ്പെടുത്താന് കഴിഞ്ഞിരുന്നില്ല. അതു മനസിലാക്കുന്നതിനു തന്നെ സഹായിക്കാന് മോദി വാഷിങ്ടണ്ണിലാണെന്ന് ബൈഡന് തമാശയായി പറഞ്ഞു. ബൈഡന്റെ മുംബൈ ബന്ധത്തിലേക്കു വെളിച്ചം വീശുന്ന രേഖകള് താന് തേടിപ്പിടിച്ചു കൊണ്ടുവന്നതായി മോദി അദ്ദേഹത്തോട് പറഞ്ഞു. ഞങ്ങള് തമ്മില് ബന്ധമുണ്ടോ? എന്നായിരുന്നു ബൈഡന്റെ ചോദ്യം. ജോ ബൈഡന് ഇന്ത്യയുമായി കുടുംബ ബന്ധമുണ്ടെന്ന് പ്രധാനമന്ത്രി സ്ഥിരീകരിച്ചു. ഒരുപക്ഷേ നമുക്ക് ഈ വിഷയം മുന്നോട്ടു കൊണ്ടുപോകാന് കഴിയും, ഒരുപക്ഷേ ആ രേഖകള് നിങ്ങള്ക്ക് ഉപയോഗപ്രദമായേക്കാം, മോദി ബൈഡനോട് പറഞ്ഞു. Stories you may Like